Birdie Marvel Silverberry

**Byrd "Birdie" Marvel Silverberry** világhírű francia-brit varázslósakk játékos, aki csupán 9 évesen vált életében legelőször világbajnokká, ahol egy szintén nagyon híres 43 éves bajnokot győzött le.

## Személyiség

Bilinguális (angol-francia), nagyon szigorú másokkal és saját magával szemben, mindig mindenben jobb akar lenni másoknál, igazi vezető típus, mindennek úgy kell történnie, ahogyan azt ő eltervezte, mindent szeret előre megtervezni, nem szereti a hirtelen változásokat, mindennél többre tartja a tudást, rendkívül nagy tudásvágya van, szerinte ez a legnagyobb fegyvere, nagyon makacs, általában komor és nagyon komoly, de ez nem jelenti azt, hogy ne lenne gondoskodó, csupán nehezebben mutatja ki mások felé, hiszen otthon sem szokott hozzá mások (főleg az anyja) gondoskodásához, szókimondó, ami a szívén az a száján- típusú ember, rendkívül sértődékeny, nehezen illeszkedik be baráti társaságokban (talán nem olyan szembetűnő másoknak, de nem szeret ismerkedni, ugyanis sokszor erőszakosnak tűnhet másokkal szemben [ez csak azért lehet, mert régi mugli barátai kiutálták a körükből és mindenkivel meg akarja kedveltetni magát - sokszor az ellenkezőjét éri el vele]).

## Biográfia

### Gyerekkor (11 éves korig)

Korán kezdte a tanulást, négy évesen már olvasott, öt évesen pedig írni is megtanult, így jóval előbbre járt mint a vele egyidősek (családi presszió miatt, hiszen az anyjának nagy elvárásai voltak felé.) Nem igazán volt "átlagosnak" mondható gyerekkora, legtöbb idejét sakkszakkörön, vagy a családi könyvtárban töltötte a nagyszüleiknél. Mondhatni a nagymamája nevelte fel (mindkét szülő sokat dolgozott, anyja pedig rengeteget utazott versenyekre), ő volt az egyetlen, aki igyekezett megadni Birdienek azt a gondtalan gyerekkort, amit szerinte megérdemelt volna.

Idősebb korában (7-11) lett néhány mugli barátja, akikkel igyekezett sok időt tölteni (már amennyire az anyja engedte neki), azonban nem sokkal az után, hogy elment a Roxfortba tanulni ki is utálták őt (őszi szünetben hazament, de ekkor már nem keresték a társaságát)

### Serdülőkor (11-19 éves korig)

Rengeteg vitába keveredett az édesanyjával, ugyanis nagyon eltérő elképzelésük volt a jövőjével kapcsolatban. Anyja azt szerette volna, ha csak úgy, mint ő, Birdie is a Beauxbatonsban tölt néhány évet, azonban (annak ellenére, hogy nem igazán volt mi/ki visszatartsa) Birdie egyáltalán nem akart máshová menni tanulni. Ezután kötöttek kompromisszumot, miszerint Birdie maradhat 7 évig végig a Roxfortban, ha versenyszerűen sakkozik, mint az anyja. Nem telik el olyan év, vagy hónap az életében, amikor ne menne valahová varázslósakk bajnokságra, amit sokáig nagyon élvezett, de ahogy egyre idősebb lett, a kényszer miatt egyre inkább utálja a sportot. Minden évben kiemelkedőek tanulmányi eredményei, illetve igyekszik a közösségért és a házáért is a legtöbbet tenni. Épp ezért, hatodik évében a Hollóhát egyik prefektusává választották, ami nagy vágya és célja volt. Az ötödik évében ért trauma hatalmas hatással volt rá, azonban családjából senki sem tudja mi történt vele, mert Birdie tudja, hogy úgy sem törődtek volna vele szülei.

Hatodik évében (amikor már azt hitte más nem történhet vele) belekeveredik a halálfalók hatalom átvételi próbálkozásába, hiszen ő az egyetlen prefektus, akit a halálfalók ismernek, és használni tudnak.

Utolsó előtti évének őszi szünetében Vance elmondta neki, hogy visszautazik Japánba, illetve felajánlotta neki, hogy Birdie is tartson vele. A szünetet megelőző hónapokban a fiú egyre távolságtartóbb volt vele (leginkább a költözés miatt), ami meglehetősen megkavarta Birdiet. Birdie már a kérdés feltétele után tudta, hogy nem fog Vanceszel tartani, hiszen nem csak a kötelességei, de a szülei sem engednék meg neki, így pár nap tanakodás után elmondta Vancenek, hogy nem mehet vele. Mivel nem szerettek volna távkapcsolatban élni, külön váltak útjaik.

### Felnőttkor (20 éves kortól)

Rettegett a gyerekvállalástól, ugyanis vele sem bánt a legjobban régen az édesanyja, sosem volt ott neki emocionális téren, illetve azért is, mert mindig is azt tartotta, hogy előbb egy magabiztos karriert szeretne kiépíteni saját magának, mert meg volt róla győződve, hogy ez gyerek mellett már képtelenség lesz, félt attól, hogy egy gyerek leláncolja majd a házba és nem foglalkozhat azzal, amivel akarna, de nagyon sok támogatást kapott Diontól és az ő családjától, így bármennyire elcsépelt is -ő legalábbis mindenképp annak tartja- ez nagyon sokat segített neki elfogadnia többek között az első terhességét (hiszen a másodiknál már nem volt benne ennyire erősen ez a félelem.) Attól függetlenül, hogy Dion-felől a család mindenki jómodorra tanította Wondert és Rubyt is egyaránt, ő mégis igyekezett arra ösztönözni őket, hogy álljanak ki magukért, és ne fogadjanak el kapásból nemet válaszként, illetve, hogy ragadjanak meg minden alkalmat, ha az élet úgy hozza. Végül az ő nevelése és személyisége mindkét gyereknél erősebbnek bizonyult, éppen ennek köszönhetően lett mint Wonder mint pedig Ruby olyan határozott, mint amilyen ő is volt a korukban.

## Kapcsolatok

### Család

#### Oriane Genevieve D'aureville

aranyvérű varázsló, korának legkiemelkedőbb és legismertebb varázslósakk bajnoka. Birdie kapcsolata nem túl erős vele, hiszen anyja általában nem tartózkodott otthon kiskorában versenyei miatt, mindig is fontosabb volt számára a karriere, mint a családja. Nagyon szigorú Birdievel, ő az oka, hogy Birdie is sakkozni kezdett.

#### Halcyon Silverberry

mugli, semleges kapcsolata van Birdievel.

#### Hummingbird Miracle Soleil Silverberry

nagyon ragaszkodik hozzá (bár állítja, hogy ez teljesen átlagos, hiszen mindenki szereti a saját testvérét), azonban nem mutatja ki.

## Kórkép

### Mentális betegség

* Stockholm-szindróma
* testképzavar

### Félelmek, fóbiák

* tafofóbia (a sírtól és élve eltemetéstől való rettegés)
* fulladástól való félelem

## Egyéb

### Dolgok, amiket szeret

sakkozás, olvasás, könyv annotálás, vitaklub, programszervezés; teniszezés; drága & szép dolgok, feminizmus, régi filmek (leginkább Audrey Hepburn), Sex And The City, csokibéka, könyvek; sakk; tenisz (játszani és nézni is; minden évben meghívják a Wimbledon-i teniszbajnokságra nézőnek)

### Dolgok, amiket nem szeret

váratlan helyzetek, egyszerűen gyűlöli, ha sürgetik (annak ellenére, hogy ő ugyanezt csinálja másokkal), nyilvános nőgyűlölet